بسم الله والصلاة والسلام على رسول الله الحمد لله كفى وصلاة وسلاما على عباده الذين اصطفى. اما بعد خطط لمستقبلك. خططي لمستقبلك. النهاردة هنخطط لحاجة في غاية الخطورة يا جماعة. خطط
الفردوس الاعلى. خططي انك انت تبقي جارة للنبي عليه الصلاة والسلام في الفردوس الاعلى. خطط انك تبقى ساكن جنب سيدنا موسى او سيدنا ابراهيم في الفردوس الاعلى خطتي ان انت تبقي جارك من ناحية سيدنا ابو بكر الصديق. ان انت تبقي جارتك من ناحية السيدة خديجة بنت خويلد. ان انت تبقي جارتك من ناحية السيدة فاطمة او السيدة عائشة
اذا خططت لمستقبلكم يا جماعة. خطط للفردوس الاعلى. ما فيش نبي هيسكن في الجنة من تحت. كل الانبياء في الجنة من فوق. في الفردوس الاعلى ما فيش صديق الا وهيسكن في الفردوس الاعلى. الشهداء في الفردوس الاعلى. الانبياء في الفردوس الاعلى. اصحاب الانبياء في الفردوس الاعلى. الائمة
في الفردوس الاعلى. يعني انا عايز اقول لك ان انت لو ما سكنتش مع الناس اللي فوق مع سكان الفردوس الاعلى. لو سكنت تحت مع اصحاب اليمين بس في الجنة هيفوتك حاجات كتير اوي ، وهيفوتك نعيم كتير اوي. خططه للفردوس الاعلى يا جماعة. هي دي الرحلة اللي هنبدأها مع بعض. من اول الوقتي بازن الله
وتعالى واحنا بنتكلم عن التخطيط للفردوس الاعلى. او التخطيط لمستقبلنا النهاردة مع محطة الفردوس الاعلى بازن الله واحنا دلوقتي بنتكلم عن الطريق للفردوس الاعلى. الطريق السريع وراه اهو يا جماعة. الطريق السريع العربيات رايحة جاية. الاسفلت بتاعه اتنحل من كتر
مجهود العربيات ليل نهار. العربيات ديت مسافرة عشان الدعوة الى الله ولا العربيات دي مسافرة عشان التجارة وعشان الدنيا وعشان الشركات وعشان الصفقات. كل ده عشان الدنيا يا جماعة. يبقى ازا ازا كان اهل الدنيا بيبزلوا المجهود الرهيب ده. ليل نهار عشان يرتفعوا في الدنيا. احنا ما عندناش همة ليه؟ ما عندكيش همة للفردوس
الاعلى ليه؟ بتقول اهي جنة والسلام وخلاص ليه؟ بتقولي وقت الله يعين الله ليه؟ ما بتفكريش بطموح عالي انك انت تبقي مع النبي عليه الصلاة والسلام في الجنة ليه ما بتفكرش زي الصحابة لما كانوا بيبكوا الليالي. لانهم خايفين انهم يشوفوا النبي عليه الصلاة والسلام في الجنة. وما يبقوش بيشوفوه في الدنيا. وما يبقوش معه
الجنة ليه يا جماعة ما عندناش طموح؟ ليه ما عندناش طموح ان زي العربيات دهي ما بتقطع الطرق السريعة ليل نهار الاف الكيلومترات؟ احنا قطع الطريق للفردوس الاعلى مهما كان صعب. مهما كان عالي مهما كان التمن هندفع يا رب. مهما كان التمن هنتحمل يا رب. احنا بنبيع ايه بايه
احنا بنفرط في ايه عشان ايه؟ احنا سايبين ايه عشان ايه؟ عايزين نفوق. الدرس ده المعنى ده. التخطيط للفردوس الاعلى. ده حملة من اجل اليقظة على قلوبنا. من اجل ان احنا نفوق يا جماعة. من اجل ان احنا لما بيحبوا في الجيش يعني يتأكدوا ان الجيش سليم بيعملوا حاجة اسمها
حرب يلا فتش على كل حاجة كأن في بكرة حرب. احنا دلوقتي عايزين نعمل تفتيش حرب على قلوبنا. انت قلبك جاهز انه يعرض على الله بكرة. لو انت مت النهاردة قلبك
انه يعرض على الله بكرة. عايزين نقف مع نفسنا واحنا بنخطط للفردوس الاعلى. عشان نتخيل يعني ايه الجنة يا جماعة؟ عشان نتخيل يعني ايه نعيم يلا يا اخوانا تخيل كده يعني آآ انت عايز تتقدم لعروسة فانت نفسك تشوف هي حلوة ولا لأ ؟ فواحد قال لك ده جميلة. فبتقول له لا لا انا عايز اشوفها انا عايز اتأكد منها
هات لي صورة لها. قال لك لا انا مش هجيب لك صورة لها عادية. مش هجيب لك صورة لها بميك اب. مش هجيب لك صورة وهي عاملة شعرها. مش هجيب لك صورة وهي لابسة موديل استايل
انا هجيب لك صورة لها وهي صاحية من النوم. وهي صاحية من النوم هتبقى عينيها منفوخة. هيبقى وشها شكله ايه؟ هتبقى شكلها يعني صعب جدا. ازاي قال لك انت لما هتشوفه وهي صاحية من النوم انت مش هتقدر تستحمل الجمال بتاعها. هو ده اللي النبي عليه الصلاة والسلام عمله معنا وهو بيعرفك زوجتك في
دي هيبقى شكلها ايه؟ وهو بيعرفك جمالك في الجنة هيبقى شكله ايه. وبيوصف حورية من حوريات الجنة. بس النبي بيوصف حورية خام. خدوا بالكم يا جماعة الحديس ده. فيه معنى
جدا حورية خام. حورية من غير نقاب. من غير برفانات. من غير اه اي مجوهرات. من غير موديلات. من غير حتى شعرها حورية النبي بيوصفها خام. يعني ممكن نقول حورية صاحية من النوم مسلا يعني. ولو ان من نعيم الجنة ما فيش في الجنة نوم. ولكن تعال شف النبي عليه الصلاة والسلام
توصف في صحيح البخاري بيقول ايه؟ بيقول لو اطلعت امرأة من نساء الجنة واحدة من حوريات الجنة على الارض لملأت ما بينهما ريحا. يعني ايه ؟ يعني البرفان ريحتها. الريحة الجميلة بتاعتها تملى الكرة الارضية
الستة تقول ايه البرفان اللي طلع ده! ايه الريحة العاصفة الجميلة اللي طلعت دي! ده دي يا جماعة مش ريحة البرفان اللي حطاه! ده دي ريحة جسدها! مش في الدنيا
في غدد عرقية بتفرز عرق. الحورية عندها غدد عطرية بقى. يعني جسمها نفسه جلدها نفسه ده الريحة الطبيعية بتاعتها. ده لسه ما فيش برفانات ده لسه ما فيش اي اضافات. شف النبي بيقول ايه كمان بقى عليه الصلاة والسلام ولا اضاءت ما بينهما. يعني الشمس دي اللي اللي جاية في وشي الوقتي وممكن
ما نيش عارف افتح عيني بسبب. الشمس اللي جاية في وشي. الشمس دي تطفي. ونور وجه الحورية. النبي عليه الصلاة والسلام بيوصف لك هنا ايه؟ بياض وجهها. جمال وجهها يعني ايه ؟ يعني من غير كريم اساس. من غير كريم تفتيح بشرة. من غير اي اضافات على وشها. ده ده بياض وشها بس لوحده. يقوم منور الدنيا
كلها يعني لسة ما فيش مكياج خالص. بعد كده النبي عليه الصلاة والسلام بقى بيقول لك ولنصيفها على رأسها. يعني الخمار بتاعها الخمار خير من الدنيا وما فيها هو هو ستات الجنة محجبات! هو انا مراتي في الجنة هتمشي معي في الجنة وهي محجبة! هو انت هتبقي في الجنة محجبة! يعني ايه نصيبها على رأسها! مش المعنى
انا هنا يا جماعة ان هي الست هتمشي محجبة في الجنة. انما شيل شعرها وشيل الاستايل بتاع شعرها. وشيل الصبغة او اللون بتاع شعرها. شيل اي في حاجة خالص وهي كدهو شكل وشها بس عنيها وشفايفها وخدودها كدهو من غير اي حاجة لو بس نصفها على رأسها خير من الدنيا
وفيها ملكية جمال العالم نجمات هوليود البنات اللي خدوا اجمل نساء في العالم في كل مسابقات ملكات الجمال. كل ده ولا شيء في شكلاوي هي لابسة الخمار بتاعها. يعني النبي عليه الصلاة والسلام بيوصف لنا يا جماعة حورية صاحية من النوم. حورية من غير مكياج ولا برفان ولا موديلات
واللي عاملة شعرها ولا اي شيء خالص وهي صاحية من النوم كده لون وشها. جمال شكلها شكل ملامحها من غير حتى شعرها حتة من غير اي برفانات ولا اي حاجة تغير حال الكرة الارضية كلها دي واحدة بس. الوقتي على وجه الكرة الارضية اربعة مليار امرأة. يعني من وسط السبعة مليار
او او التمانية مليار اللي ساكنين على وجه الكرة الارضية. اربعة مليار امرأة. امرأة واحدة بس من اهل الجنة تطلع على الارض. تغير القارات السبعة اللي موجودة على وجه الكرة الارضية. ده ده ما هو الشيء في نعيم الجنة. ده ده ما هوش شيء في نعيم الفردوس الاعلى. ده ده ما هواش شيء في النعيم اللي مستنيك. والنعيم اللي
مستنيكي لو تاعبني عشان ربنا لو جاهدنا عشان ربنا لو قررنا ان احنا نفصل في علاقتنا بربنا لو قررنا ان احنا طلاب اخرة ما احناش طلاب دنيا. هنبدأ الوقتي يا جماعة بازن الله مع بعض رحلة دخول الجنة. انا مش عايز اكلمك الاول عن الجنة او اكلمك عن الجنة
الا لما نعيش في قلوبنا مع بعض رحلة دخول الجنة. يعني ايه رحلة دخول الجنة؟ انا هبدأ معكم من اخطر لحظة نقدر نبدأ بها. من لحظة اعلان النتيجة تخيلي مسلا وانت طلعتي الاولى على السانوية العامة. تخيل مسلا وانت جبت مجموع الكلية اللي انت نفسك فيه. تخيل كده لحزة اعلان النتيجة
لحظة تسلم تصريح دخول الجنة. عارفين يا جماعة مش تصريح دخول نادي. انت نفسك تدخله بس الاشتراك بسبعين الف جنيه في السنة. ووالدك ما يقدرش المبلغ ده لحظة ما تتسلم بيمينك من الله سبحانه وتعالى تصريح دخول الجنة. شف اللحظة دي في سورة الحق. قال تعالى
فاما من اوتي كتابه بيمينه بيمينه. يعني اللي بيحصل هنا يا جماعة ايه؟ يعني في فرق ان الصحف تتطاير واحد ياخدها بيمينه وان واحد ساعة العرض على الله ربنا سبحانه وتعالى يعلن امام الخلائق. لقد سعد فلان ابن فلان. سعادة
لا يشقى بعدها ابدا. لقد سعدت فلانة بنت فلان سعادة لا تشقى بعدها. ابدا. تخيل ربنا بيقول ايه كيف اما من اوتي كتابه بيمينه يعني ساعتها السيئات بتتشال وصحيفة السيئات بتترمى بتتعدم خلاص. وتستلمي صحيفة حسناتك بس. اللي انت
ادخلي بها الجنة بس. ربنا عفا عن كل السيئات خلاص. وتاخد بطاقة دخول الجنة. فاما من اوتي كتابه بيمينه فيقول قم اقرأوا كتابي من كتر الفرحة انت ما انتاش قادر تتخيل انت مش قادر تتصوري الجنة انا خلاص ربنا ربنا امر
ان انا ادخل الجنة ربنا ازلني بالجنة. هاقوم تعالوا يا ناس. تعالوا يا ايها الصالحين. تعالوا يا كل البشرية. تعالوا يا اللي كنتم بتتريقوا علينا لما كنا بنطيع ربنا. تعالوا يا اللي كنتم بتتريقوا على نقابي. تعالوا يا اللي كنتم بتتريقوا على وسام السنة. تعالوا يا اللي كنتم بتتريقوا على اتباعنا للدين
تعالوا يا اللي كنتم بتتريقوا عليها لما كنت بغض بصري. تعالي يا اللي كنت بتتريقي علي. لما كنت ابعد عن ان انا اتكلم مع شاب من الشباب قالوا يا اللي كنتم بتتريقوا على اي شاب لانه بعد عن الاختلاط او بعد عن النظر الحرام. او ما تفرجش على مواقع سيئة. تعالوا تعالوا يا صحبة يا صالحة
تعالوا يا كل واحد كلمنا عن ربنا في يوم من الايام. هاؤم اقرأوا كتابي. تعالوا شوفوا انا عملت ايه. شوفوا قيام الليل. شوفوا الصيام النهار. شوفوا العبادة اللي انا عبدت ربنا بها. شوفوا الدموع اللي سالت من قلبي قبل عيني. وانا باقرأ القرآن. شوفوا جلسات الزكر. شوفوا جلسات الضحى اللي قعدتها
في الجوامع شوفوا زيارة المقابر من اجل الاتعاظ. شوفوا كل كلمة قلتها عند ربنا. شوفوا كل جنيه اديته لحد فقير. هاؤم اقرأوا اني ظننت اني ملاق حسابيا. انا كنت عارف ان اليوم ده جاي. انا كنت بشتغل عشان اليوم ده. انا كنت بخطط للحظة دي. انا كنت بكافر
انا كنت بجاهد وانا متوكل على الله عشان اللحزة دي. اني ظننت اني ملاق حسابيا. وهنا وفي وسط الافراح دي كلها يأتي اعلان النتيجة من مالك الملك يعني في الاول هو اللي قال للناس انا فزت انا نجحت انما اللي هيحصل دلوقتي يا جماعة شيء عزيم ان ربنا اللي
كم اهل المحشر كلهم هيقول ان فلان ابن فلان سعد سعادة لا يشقى بعدها ابدا. فهو في عيشة راضية فهو في ايه عيشة الشاب دلوقتي لما يقول لك ده فلان ده عايشها يعني ايه عايشها من رحلة لحفلة لطالعة لا لا لا عايش حياته لأ يا حبيبي مش دي
عيشة العيشة في طاعة ربنا فهو في عيشة فهو في عيشة راضية. في جنة عالية زي قصور الملوك والامراء. قطوف ودانية الدنيا قطوفها قاسية يا جماعة. الدنيا صعبة. الجنيه بييجي بطلوع الروح يا جماعة. الدنيا صعبة عشان تاخد شهادة. عشان تاخد
شهادة جامعية قعدت عشرين سنة من عمرك من وانت عندك اربع سنين تنزل من وانت الساعة خمسة الصبح تروح الدراسة ودروس خصوصية وامتحانات في الآخر يبقى معك شهادة تعلقها على الحيطة. الدنيا صعبة. الجنيه صعب. الفلوس صعب. الترقية صعبة. المراكز صعبة. قطوفها قاسية. انما الجنة قطوفها
كل النعيم بقى بين ايديك وشبيك لبيك. النعيم كله بقى بين ايديك وبين ايديك. النعيم قطوفها دانية. كلوا اشربوا هنيئا بما اسلفتم في الايام الخالية. الدنيا راحت في كل حاجة انتهت. وكل حاجة في الدنيا راحت يا جماعة
خلاص الدنيا خلصت. اللي يعني سبحان الله زي اللي عمل فرحه فرح فاسد وجاب راقصات وجاب فرق وجاب وجاب. واللي عمل فرح لم الله سبحانه وتعالى فيه. ده رجع بشنطة سيئات وده رجع بشنطة حسنات. والليلة راحت على ده وراحت على ده. يبقى القضية كلها خلصت خلاص. الليلة اللي راحت في العبادة راحت
والليلة اللي راحت في الفجور راحت. يبقى القضية كلوا واشربوا هنيئا بما اسلفتم في الايام الخالية. خلاص الدنيا راحت. وفضل الجهاد والتعب والحسنات بتاعتكم. الف مبروك. الف مبروك دية النقطة الاولى في الرحلة بتاعتنا. واحنا بنتكلم عن الفردوس الاعلى. واحنا
احنا بنتكلم عن الطريق للفردوس الاعلى. واحنا بنتكلم عن الطريق للجنة. لحزة اعلان النتيجة. من الوقتي رسميا انت بقيتي من اهل الجنة دلوقتي انت رسميا بقيت من اهل الجنة. من الوقت كل اللي هيتعمل معك ومعك هو التأهيل لدخول الجنة. ما بين اعلان النتيجة. وما بين اول قدم
تضعها في الجنة. يا ترى ايه اللي هيحصل؟ هو ده الخطوة التانية في الرحلة الجميلة اللي احنا بنتنسمها مع بعض دلوقتي يا جماعة. الطريق الى الفردوس سنعود. بعد اعلان النتيجة بعد ما
رسميا يا رب من اهل الجنة خلاص بازن الله سبحانه وتعالى. بتدخل في مرحلة جميلة اوي يا جماعة. حاجتين بيحصلوا هنا. الحاجة الاولانية اول مرة هتشوف الجنة من برة. لسة الجنة من برة مزهلة يا اخوانا. الجنة من برة لا تقل جمالا عن الجنة من جوة. اول مرة هتشوف الجنة من برة. انا
ابقى من اهل المكان دوت الحدس التاني حدس في غاية الخطورة ولازم ناخد بالنا منه. ولازم نلتقطه من القرآن والسنة ونوصفه كويس جدا حفلات دخول الجنة. ده اللي بيطلعوا الاوائل على السانوية العامة قبل ما بيدخلوهم الجامعة بيعملوا لهم حفلات كبيرة. الاوائل في كل حاجة بيحتفلوا بهم قبل
كل ما بياخدوا المواقع بتاعتهم حفلات دخول الجنة يا جماعة. حفلات اللي بتحصل على ابواب الجنة. هنبدأ دلوقتي نتكلم عن مشهد عظيم جدا. مشاهد دخول الجنة مشاهد دخول الجنة. بالنسبة لكل نوعية غير النوعية التانية. يعني مشهد دخول المتقين. المتقين دول يعني في المسلمين الاعلى منهم المؤمنين الاعلى منهم
المحسنين الاعلى منهم المتقين. شوفي ربنا بقى بيقول ايه. ازلفت الجنة للمتقين غير بعيد. ازلفت الجنة يعني يا اخوانا لقاء الحبيب بالحبيب. يعني هو بيجري عليها وهي بتجري عليه. يعني لقاء هو بيحبها وهي بتحبه وهو مشتاق له
وهي مشتاقة له. الجنة بكل اللي فيها. الجنة بحورها. الجنة بملايكتها. الجنة بنعيمها. الجنة باشكارها. الجنة مشتاقة له. الجنة بتجري عليه وهو بيجري عليها. وازلفت الجنة. الجنة يا اخوانا فوق في السما عند سدرة المنتهى. يعني الجنة فوق السما السابعة. يعني الجنة بينا وبينها السبع سماوات
يعني لا يمكن حد يقدر كده مسلا يجري يوصل للجنة. لو الجنة ما قربتش لك. لو انت ربنا ما ادكيش حاجة توصلي بها للجنة زي البراق في رحلة المعراج ما حدش هيوصل لها وازلفت الجنة للمتقين غير بعيد. يعني ايه غير بعيد؟ غير بعيد يا اخواننا انت عارف واحد بيحلم بحاجة
اوي اوي اوي وخلاص بقت قريبة خلاص ما عادتش بعيدة. غيرة بعيد دي كلمة بتلمس اوتار القلب. ده كلمة ما عادتش بعيدة ما عادتش بعيدة في كلها حاجة بسيطة وهتدخلوها وهتبقوا من اهلها. ما عادتش بعيدة في المكان ما عادتش بينكم وبينها سبع سماوات. غير بعيد هذا ما توعدون هذا
اسم اشارة للقريب. يعني الجنة بقت قدامك هذا ما توعدون. لمين؟ للي دفع التمن. لكل اواب. اواب. عنده اوراد عبادة سابتة لا يحيد عنها ابدا جلسة ضحى كل يوم. قيام الليل كل يوم. تكبيرة الاحرام سابتة. لكل اواب حفيظ. حفز الله بالغيب. هذا ما
وعدون لكل اواب حفيظ. من خشي الرحمن بالغيب وهو لسة ما شفش ربنا. وما شفش جلال ربنا في السماوات. ولكن عظم جلال ربنا وجاء بقلب منيب. ما جاش برجليه لربنا ده جاي بقلبه. انت جاية بقلبك لربنا. الكلام اللي بقوله لك دلوقتي عامل ايه في قلبك؟ عمل ايه في قلبك
اهو انا باكلمكم دلوقتي عن فندق سبع نجوم كان زمان قلبك اتحرك. لو انا باكلمك الوقتي عن الساحل الشمالي. ولو انا باكلمك الوقتي عن اصل من اصول الملوك او الامراء انا دخلت
بوصفه لك. كان زمان قلبك اتحرك. انا باكلمكم عن اللحظة من كل ده يا جماعة. انا باكلمكم عن النعيم اللي ربنا خلقه بايديه. عشانك وعشانك ده مشهد دخول المتقين. طب مشهد دخول المتوكلين. مشهد دخول المتوكلين النبي عليه الصلاة والسلام بيقول ايه؟ سبعون الفا يدخلون الجنة
متماسكون متماسكون وجوههم كالقمر ليلة البدر. سبعين الف قمر سبعين الف بدر. داخلين مع بعض الجنة الساعة سبعين الف واحد في لحزة واحدة. يا اخوانا يبقى الجنة دي وسعها ايه؟ والجنة دي ابوابها شكلها ايه؟ وداخلين ماسكين ايدهم في ايد بعض. زي ما كانوا في الدنيا عندهم
قوة وتماسك في الجنة داخلين باخوة وتماسك. مشهد دخول الزاهدين. لما مات يعني سبحان الله العظيم لما مات بشر الحافي رحمه الله فواحد رواه في الرؤية وكان من كبار الزاهدين في الامة. فواحد رآه في الرؤيا. فقال يا بشر ما فعل الله بك؟ فقال اجلسني على مائدة. على مائدة مائدة بقى كلها
اطعام وشراب من الجنة وقال لي كل يا من لم تأكل اشرب يا من لم تشرب. تخيلوا بقى الزايدين اللي زاهدوا في الدنيا اللي في نعيم الدنيا. اللي زاهدوا في ملزات الدنيا وهم داخلين الجنة. وبيشوفوا السواب بتاعهم ما عدش فيه زهد يا جماعة. ما عدش فيه يا اخوانا حاجة اسمها زهد. ما عدش
في حاجة اسمها ان انا هاسيب حاجة عشانك يا رب. ده انا سبت كل حاجة عشانك في الدنيا. عشان انت بتديني النهاردة كل حاجة في الجنة يا رب. مشهد الرهيب
بتاع حفلات دخول الجنة ربنا بيوصفه في اخر سورة الزمر. مشهد دخول اهل الفردوس الاعلى بقى. مشهد دخول اللي بينادوا من ابواب الجنة الثمانية. قال تعالى وسيق الذين اتقوا ربهم الى الجنة زمرا. الى الجنة. الطالب بيخلص الامتحانات يقولوا له يلا على الساحل الشمالي
على شرم وهو رايح بقى والهوا كده في العربية جاي بقى ايه في وشه كده بيبقى متنسم نسائم الساحل الشمالي وبينه وبينه لسه تلتميت كيلو متر الى الجنة يا جماعة. احنا مش رايحين لمتعة في الدنيا. احنا رايحين للجنة. متخيلين البهجة اللي في القلوب ايه؟ وسيق. وسيط ديت يعني متساء بهم. يعني راكبين راكبين حاجة اسمها
النجائب ديت عاملة زي البراق كده اللي النبي عليه الصلاة والسلام طلع به سبع سماوات. ده دي وسيلة المواصلات اللي هتقطع بك سبع سماوات للوصول للجنة للوصول لسدرة المنتهى للطلوع فوق. السماوات السبعة. وسيق الذين اتقوا ربهم الى الجنة زمرا. جماعات جماعات
ادوا للقوامين ودول الصوامين ودول المجاهدين ودول الدعاة الى الله. ودول حفيدات عائشة وفاطمة الى الجنة زمرا. حتى اذا فجاءوها حتى اذا الفجائية ما كانوش متخيلين المنزر الرهيب بتاع الجنة بقى. ما كانوش متخيلين الروعة الباهرة بتاعة الجنة دي
فاذا جاؤوها وفتحت ابوابها. وبدأت ابواب الجنة التمانية تتفتح. كل باب جايب اصناف من العطور غير التاني. كل باب جايب شاهد من النعيم غير التاني. كل باب استايل وموديلات وتصميمات غير التاني. كل باب جايب الوان للأشجار. ده الدنيا فيها سبع الوان بس. امال
فيها الوان شكلها ايه؟ انتم متخيلين المنزر حتى اذا جاؤوها وفتحت ابوابها بدأت الباب بقى يتفتح واحدة واحدة كده وانت تبصي على اللي جوة انت مش داخلة على معرض جاليري وبتبصي على تحف جاية من فرنسا وجاية من المانيا تبص على بتاع الجنة. حتى اذا جاءوها وفتحت ابوابها
وقال لهم خزنتها لانها كنوز لها خزنة. سلام عليكم. طبتم فادخلوها. طبتم. السمرة لو جبنا تمرة من اي نخلة من النخلة او اي شجرة لما بتطيب معناها استوت كلها استوت. فتخيل كده انت قلبك كله استوى. ما عدش في قلبك شهوات ولا شبهات ولا امراض. قلبك
كله طاهر. قلبك كله نضيف. من جوة ابيض بس بحق وحقيقي. طبتم فادخلوها خالدين. وقالوا الحمد لله. اول كلمة ما يقولوها مع اول قدم لهم في الجنة يا رب اوعدنا يا رب. يعني تخيلي كده اول قدم لك في الجنة هتقولي ايه في اللحظة دي
الحمدلله الذي صدقنا وعده واورثنا الارض نتبوأ من الجنة حيث نشاء. يا رب انت كل حاجة حيث نجاء بيسموها ايه كارت بلانش بيسموها ايه؟ بيسموها امريكا يقول لك خد الجرين كارد يروح اي ولاية من امريكا على راحته. لو واحد معه
تصريح دخول كل النوادي حيس يشاء اي مكان. اي نعيم في الجنة بقى بين ايديك وبين ايديك. فنعم اجر العاملين. مش المتكلمين مش اجر الكلمنجية. اجر اللي بيشتغلوا. مين فينا قام الليل يا جماعة؟ مين فينا ناوي يقوم الليل؟ الليلة اللي جاية دهيت. مين فينا يا اخوانا
يوم اتنين وخميس. مين فينا يا اخوانا بيحافظ على صلاة الضحى او على جلسة الضحى؟ مين فينا يا جماعة نفسه يدخل الجنة؟ عايز يوصل للجنة. عايز يرضي ربنا سبحانه وتعالى
نتبوأ من الجنة حيث نشاء. فنعم اجر العاملين. نعم اجر العاملين. يعني في نهاية الحلقة دهيت احنا كنا بنتكلم عن الرحلة في الطريق للجنة. هنكمل الحلقة الجاية ان شاء الله. في حلقات خطط للفردوس الاعلى. هنكمل النهاردة بس يا جماعة بدأنا
نتكلم عن لحظة اعلان النتيجة. وبعد كده الطريق للجنة. ومنزر الجنة من برة. ومنزر حفلات الاستقبال العظيمة. في الجنة. عارفين المرة الجاية هنبدأ بايه؟ هنبدأ بمعنى مهول يا اخوانا هنبدأ بمعنى اول يوم في الجنة. واول يوم جمعة في الجنة. اشمعنى الجمعة؟ الجمعة ده يوم
في الجنة خاص جدا زي ما كان عيد المسلمين في الدنيا. وكل جمعة في الجنة ده عيد. عيد في حاجات جديدة في الجنة. هنبدأ المرة الجاية مع اول يوم في
مع اول رحلة في الجنة مع اول لقاء بينك وبين حبيبتك ومراتك في الجنة. مع اول مرة هتاكلي فيها من ثمار الجنة. مع اول مرة هتنظر فيها لوجه الله الكريم في الجنة. مع اول مرة هتشمي ريحة الجنة. مع اول مرة هتسبح في نار الجنة. يا ترى اول يوم في الجنة ده شكله ايه؟ يا ترى
اول يوم في الجنة ربنا اتكلم عنه في القرآن واتكلم عنه فين وقال عنه ايه؟ هو ده المعنى اللي هنبدأ به الحلقة الجاية بازن الله سبحانه وتعالى. اللهم اجعل من اهل الفردوس الاعلى. اللهم ارزقنا الفردوس الاعلى. اللهم ارزقنا الفردوس الاعلى. اللهم متعنا بصحبة نبيك في الفردوس الاعلى. اللهم
ارزقنا النظر لوجهك الكريم بكرة وعشيا في الفردوس الاعلى. برحمتك يا ارحم الراحمين. سبحانك اللهم وبحمدك. اشهد اشهد ان لا اله الا انت استغفرك واتوب اليك وجزاكم الله خير